Jaar van die skaap of Eeu van die draak? – praag.co.za
Fortuinvertellers in Hongkong sê die jaar van die skaap sal kalmer wees as die vorige jaar van die perd wat gekenmerk is deur katastrofiese lugrampe, wrede terreuraanvalle, globale politieke onstabiliteit, die Ebola-virus en oorloë.
Rusland, Indië en China, het intussen 'n kragtige boodskap na die Weste gestuur: Dié drie lande is besig om 'n komplekse trilaterale strategie op te stel wat'n netwerk van ekonomiese deurgange insluit, bekend as "Syroetes".
Die nuwe Syroetes strek regoor Eurasië. Beijing is ook besig om 'n maritieme weergawe, geskoei op die prestasies van Admiraal Zheng uit die Ming-dinastie, op te rig. Zheng was die bevelvoerder van 'n vloot van meer as 200 vaartuie.
Moskou en Beijing beplan om 'n nuwe hoë-spoed spoorverbinding, soortgelyk aan die Trans-Siberiese een aan te lê. Beijing is ook verbind tot sy groeiende strategiese vennootskap met Rusland wat kritieke finansiële en ekonomiese hulp betref. Terwyl sanksies Moskou in die gesig staar en 'n rampspoedige olieprysoorlog dreig, is dit 'n heel nuttige en voordelige vennootskap.
China se suidelike bure, te wete Afghanistan, is ten spyte van die 13-jarige Amerikaanse oorlog daar, vinnig besig om in die Chinese se hoëspoed ekonomiese baan ingetrek te raak, terwyl 'n beplande China-Myanmar oliepyplyn as 'n spelbreker beskou word in die herkonfigurasie van Eurasiese energiebehoeftes.
Dit is maar enkele projekte van die dolle vaart waarmee Beijing se leierskap gedefinieer word.
Die visie van 'n nuwe, verbysterende infrastruktuur, sal China, Sentraal-Asië, die Midde-Ooste, en Wes-Europa verbind, in 'n soort omgekeerde reis van Marco Polo, tot in Venesië.
Skrywer praagGepubliseer op 25 Februarie 2015 Kategorieë Hoofartikels, MeningsSleutelwoord China, draak, Eurasië, handel, jaar van die skaap, Rusland, spoorverbinding, Syroete, Trans-Siberiese spoorlyn